Drama, drama ... hier's die wenners! | SARIE
Drama, drama … hier’s die wenners!	deur admin
Twee Wes-Kapenaars – albei van vissersdorpe – en ‘n Gautenger glimlag lekker breed met groot kontant in die hand. Hulle is die wenners in Sanlam/RSG se Radiodrama-skryfkompetisie 2008, en ontvang Donderdagaand hul tjeks by ‘n geselligheid in die Naspers-Sentrum in Kaapstad.
Die wenner is SD Fourie van Gansbaai met Droomskip (R20 000).
Tweede prys: André Kotzé van Struisbaai met Judasbok (R10 000).
Derde prys: Martin Jansen van Florida (Gauteng) met Karaktermoord (R7 000).
Die wenners is uit 99 inskrywings aangewys. – Uitgereik deur RSG